IN627A 2016/20-0. AUTORIZACIÓN A NEDGIA GALICIA, S. A. DO PROXECTO DE EXECUCIÓN DA PLANTA SATÉLITE DE ALMACENAMENTO E REGASIFICACIÓN DE GNL E REDE DE DISTRIBUCIÓN PARA SUBMINISTRACIÓN EN Á CAÑIZA (PONTEVEDRA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Dirección Xeral de Enerxía e Minas (Outros documentos, notificacións e informacións públicas, 04/07/2018)

Logo de examinar o expediente instruído a pedimento da empresa Gas Galicia SDG SA (actualmente, Nedgia Galicia SA), con enderezo para os efectos de notificacións na rúa Lisboa, Edificio Área Central, Local 31- HIJ, 15707–Santiago de Compostela (A Coruña), resultan os seguintes: Primeiro.- O 14/03/2016 a Dirección Xeral de Enerxía e Minas ditou resolución pola que se outorgou a Gas Galicia SDG SA a autorización administrativa para a distribución de gas natural canalizado no termo municipal da Cañiza (expediente: IN627A 2015/4-0), que se publicou no Diario Oficial de Galicia do 25/04/2012 e no Boletín Oficial da Provincia do 11/04/2016. Segundo.- O 07/07/2016 a sociedade Gas Galicia SDG SA solicitou a autorización administrativa e a aprobación do proxecto de execución correspondente á planta satélite de almacenamento e regasificación de GNL e rede de distribución para subministración á Cañiza (Pontevedra). Posteriormente, o 19/05/2017 presentou, en substitución do proxecto inicial, un novo proxecto denominado “Modificación do proxecto de planta satélite de almacenamento e regasificación de gas natural licuado (GNL) e rede de distribución para subministración á Cañiza (Pontevedra)”, co obxecto de proxectar a instalación da planta de GNL nunha nova parcela consensuada co Concello da Cañiza e ampliar a capacidade de almacenamento (pasando de 10 a 40 m 3 ). Segundo consta neste novo proxecto: Este proxecto someteuse, baixo o número de expediente IN627A 2016/20-0, aos procedementos de autorización administrativa e de aprobación do proxecto de execución. Terceiro.- O 19/06/2017 a Dirección Xeral de Enerxía e Minas ditou resolución pola que se someteu a información pública a solicitude de autorización administrativa e aprobación do proxecto de execución denominado “Modificación do proxecto de planta satélite de almacenamento e regasificación de GNL e rede de distribución para subministración á Cañiza (Pontevedra)”, promovido por Nedgia Galicia SA (expediente IN627A 2016/20-0). Esta resolución publicouse no Diario Oficial de Galicia do 23/10/2017, no Boletín Oficial da Provincia do 16/11/2017 e nos xornais La Voz de Galicia e Faro de Vigo do 06/10/2017, e tamén estivo exposta no taboleiro de anuncios do Concello da Cañiza. Durante o período de información pública legalmente establecido para este proxecto de execución non se presentaron alegacións. Quinto.- O 30/06/2017 a Dirección Xeral de Enerxía e Minas trasladou as separatas técnicas do citado proxecto de execución (Modificación do proxecto de planta satélite de almacenamento e regasificación de GNL e rede de distribución para subministración á Cañiza), para os efectos de obter o seu informe ao respecto, ás seguintes entidades titulares de bens ou dereitos afectados pola mesma: Ministerio de Fomento, Confederación Hidrográfica Miño-Sil, Axencia Galega de Infraestruturas, Deputación Provincial de Pontevedra, Concello da Cañiza, Unión Fenosa Distribución SA, Telefónica de España e Vodafone-Ono. As entidades que contestaron presentaron os seus respectivos escritos manifestando a súa conformidade e/ou fixando o seu condicionado técnico, dos que se deu traslado a Nedgia Galicia SA, quen presentou a súa conformidade aos mesmos. As restantes entidades (Axencia Galega de Infraestruturas, Deputación Provincial de Pontevedra, Concello da Cañiza, Unión Fenosa Distribución SA eVodafone-Ono) non contestaron á petición de informe, nin a súa reiteración, entendéndose en consecuencia a súa conformidade, de acordo co disposto nos artigos 80 e 84 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural. Sexto.- O 01/03/2018 a sociedade Nedgia Galicia SA presentou unha Addenda ao citado proxecto, co obxecto de cumprir coa esixencia do Concello da Cañiza de situar a planta de GNL nunha nova posición dentro da parcela proxectada (referencia catastral: 36009A042000860000ZL). Sétimo.- Os servizos técnicos da Xefatura Territorial de Pontevedra da Consellería de Economía, Emprego e Industria (en adiante, xefatura territorial) emitiron, con data 27/02/2018, informe favorable sobre o citado proxecto de execución (Modificación do proxecto de planta satélite de almacenamento e regasificación de GNL e rede de distribución para subministración á Cañiza), e, con data 02/05/2018, informe favorable sobre a súa Addenda. Primeiro.- A Dirección Xeral de Enerxía e Minas é a competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria; en relación coa Lei 34/1998, do 7 de outubro, do sector de hidrocarburos; co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural; co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP); coa Orde da Consellería de Industria e Comercio do 30/11/1999 sobre a tramitación de autorizacións administrativas das canalizacións de gas; coa Lei 39/2015, do 1 de decembro, do procedemento administrativo común das administracións públicas e a Lei 40/2015, do 1 de outubro, de réxime xurídico do sector público. Segundo.- No expediente instruído para o efecto cumpríronse os trámites regulamentarios. De acordo con todo o exposto, Todo isto de acordo coas seguintes condicións: Primeira.- A infraestrutura gasista que se autoriza realizarase de acordo coas especificacións e planos que figuran nos seguintes documentos técnicos que conforman o proxecto de execución, presentados pola empresa promotora, Nedgia Galicia SA: Segunda.- As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta comunidade autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Enerxía e Minas; non obstante, a xefatura territorial poderá autorizar as modificacións de detalle do proxecto que resulten procedentes, debendo comunicar á dita dirección xeral todas as resolucións que dite en aplicación da citada facultade. Cuarta.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construídas as instalacións autorizadas, a empresa promotora deberá presentar a solicitude de posta en servizo ante a xefatura territorial, quen deberá estendela tras as comprobacións técnicas que considere oportunas. Quinta.- En canto aos bens e dereitos afectados por esta infraestrutura gasista e adscritos ás distintas Administracións, organismos ou empresas de servizo público ou de servizos de interese xeral, a empresa promotora procederá a realizar os correspondentes cruzamentos e afeccións de acordo cos condicionados e informes emitidos por estes. Sexta.- A empresa promotora deberá iniciar a subministración de gas no prazo dun mes contado a partir da data na que a xefatura territorial formalice a acta de posta en marcha. Sétima.- Esta autorización outórgase sen prexuízo de terceiros e independentemente das autorizacións, licencias ou permisos da competencia doutros organismos ou entidades públicas, necesarias para realizar a citada infraestrutura gasista. Oitava.- A Administración resérvase o dereito a deixar sen efecto a presente autorización por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das Administracións públicas, sen prexuízo de que os interesados poidan interpoñer calquera outro recurso que estimen pertinente. Santiago de Compostela, a 28 de maio de 2018. O director xeral de Enerxía e Minas Jaquelin Badila Calcan